Sdp:n ja kokoomuksen kannatus on tasoissa.

Perussuomalaiset jatkaa Suomen suosituimpana puolueena, käy ilmi Helsingin Sanomien teettämästä mielipidemittauksesta. Puolueen kannatus on 18,2 prosenttia, ja se laski puoli prosenttiyksikköä edellisestä mittauksesta.

Perussuomalaisten kannatus laski nyt HS-gallupissa ensimmäistä kertaa sitten maaliskuun. Silloin kannatus heikkeni reiluun 11 prosenttiin ennen kuin alkoi nousta jyrkästi.

Sdp:n ja kokoomuksen kannatus on tasoissa 17,5 prosentissa. Molemmat puolueet petrasivat verrattuna edelliseen HS-gallupiin.

Nousijoihin kuuluu myös keskusta, jonka kannatus on nyt 13,2 prosenttia. Vihreät otti hieman takapakkia, ja sitä kannatti nyt 12,2 prosenttia vastaajista.

Vasemmistoliiton kannatus oli 8,5 ja RKP:n 4,5 prosenttia. Molempien puolueiden kannatus koheni hieman.

Kristillisdemokraatteja kannatti 3,9 prosenttia ja Liike Nytiä 2,1 prosenttia vastaajista.

Tutkimuksen virhemarginaali on suurimmilla puolueilla 2,1 prosenttia suuntaansa. Muutokset verrattuna eduskuntavaaleissa saatuun kannatukseen menevät kaikilla puolueilla virhemarginaalin sisään.

Kantar TNS haastatteli tutkimusta varten 2314 ihmistä 6. toukokuuta–2. kesäkuuta.

Sdp:n ja kokoomuksen kannatus on tasoissa 17,5 prosentissa. Molemmat puolueet petrasivat verrattuna edelliseen HS-gallupiin.

Nousijoihin kuuluu myös keskusta, jonka kannatus on nyt 13,2 prosenttia. Vihreät otti hieman takapakkia, ja sitä kannatti nyt 12,2 prosenttia vastaajista.

Tutkimuksen virhemarginaali on suurimmilla puolueilla 2,1 prosenttia suuntaansa. KantarTNS haastatteli tutkimusta varten reilut 2 300 ihmistä 6. toukokuuta–2. kesäkuuta.